Negros Occidental

An Negros Occidental (kon ha Winaray: Katundan nga Negros o Kalondan nga Negros) usa nga lalawigan o probinsya han Pilipinas nga nahamutangan ha Katundan nga Kabisay-an nga rehiyon. An kapital hini amo an Syudad han Bacolod ngan an lalawigan ada nahamutangan han kanawayon o amihanan-katundan nga katunga han isla han Negros; an lalawigan han Negros Oriental ada hiton timugan o habagatan-sinirangan nga dapit han isla. Ha tabok han Golfo han Panay ngan han Estrecho han Guimaras ha kanawayon o amihanan-katundan amo an isla-nga-probinsya han Guimaras ngan an probinsya han Iloilo ha Isla han Panay.

Katawhan ngan Kultura 
Ha Negros Occidental, Hiligaynon an lumad nga yinaknan han mayoriya.  Kondi, ha sinirangan nga dapit han probinsya nga naatubang han Isla han Cebu o Sugbo, mayda mga pipira nga mga bungto ngan syudad nga  Sinugboanon an ira yinaknan.  Ini hira amo an

 Calatrava
 Syudad han Escalante
 Syudad han San Carlos
 Toboso

Heyograpiya

Politikal 

An Negros Occidental mayda napulo kag siyam (19) nga bungto ngan napulo kag tulo (13) nga syudad. An Negros Occidental amo an mayda gidadamo-i nga mga syudad ha ngatanan nga probinsya ha Pilipinas.

Mga Syudad

Mga Bungto

Physical

Kasaysayan 
Han Nobyembre 5, 1898, nagtikang in usa nga rebelyon nga pinamunoan nira Juan Araneta ngan Aniceto Lacson nga natapos han pagkapirde han mga Katsila. Katapos han ira pagdaog, an mga rebolusyonaryo nagtukod han Republika han Negros nga ha pagtika-iha naglakip han lalawigan han Negros Oriental.

An probinsya han Negros del Norte igihimo tikang han Negros Occidental han Enero 3, 1986. Pero an pagtukod hini igindeklara dida han Hulyo 11, 1986 nga diri-konstitusyonal o nagtalapas han Batakang-Balaod.  Han Agosto 18, 1986, iginbale waray an ginplano nga probinsya han Negros del Norte.

Kitaa Gihapon 
 Negros

Mga Sumpay ha Gawas 

 Opisyal nga Websayt han Gobyerno han Probinsya han Negros Occidental http://www.negros-occ.gov.ph

Negros Occidental
Mga lalawigan han Pilipinas